b'\n_START_ARTICLE_\nJezerska tovorna ladja\n_START_PARAGRAPH_\nJezerska tovorna ladja (ang. Lake freighters ali Lakers) so tovorne ladje, ki plujejo po Velikih jezerih v Severni Ameriki. V ve\xc4\x8dini primerov gre za ladje za razsuti tovor, ki preva\xc5\xbeajo rudo, \xc5\xbeito, sol ali premog. Nekatere ladje so opremljene z opremo za natovarjanje in raztovarjanje, druge pa potrebujejo pristani\xc5\xa1ko opremo. "Lakerje" se hitro prepozna, ker imajo most na sprednjem delu ladje._NEWLINE_Kljub temu, da te ladje plujejo po jezerih, so po dimenzijah kar velike: npr. Paul R. Tregurtha je dolga 308,9 metra, najve\xc4\x8dja nosilnost okrog 80000 ton. Tipi\xc4\x8dna dol\xc5\xbeina je sicer 183 - 213 m in nosilnost okrog 10000-40000 ton._NEWLINE_V sredini 20. stoletja je operiralo okrog 300 "lakerjev", za za\xc4\x8detku 21. stoletja pa samo okrog 140. Pristani\xc5\xa1\xc4\x8da ob Velikih jezerih so leta 2006 pretovorila 173 milijonov ton tovora._NEWLINE_Plovba po Velikih jezerih zaradi ledu ni mo\xc5\xbena skozi celo leto._NEWLINE_Nekatere jezerske ladje, ki niso prevelike za zapornice Saint Lawrence Seaway, lahko plujejo tudi v Atlantskem oceanu - te ladje se ozna\xc4\x8dujeo kot Seawaymax.'